EPG บวกแรง 5% คาดเก็งฯหลังเป็นขาลงมานาน-รับผลบวกราคาน้ำมันอ่อนตัว
EPG บวกแรง 5% คาดเก็งฯหลังเป็นขาลงมานาน-รับผลบวกราคาน้ำมันอ่อนตัว โดย ณ เวลา 12.17 น. อยู่ที่ระดับ 7.35 บาท บวก 0.35 บาท หรือ 5% ด้วยมูลค่าซื้อขาย 98.46 ล้านบาท
4 พ.ค. 2561

ผู้สื่อข่าวรายงานว่า บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ณ เวลา 12.17 น. อยู่ที่ระดับ 7.35 บาท บวก 0.35 บาท หรือ 5% ด้วยมูลค่าซื้อขาย 98.46 ล้านบาท ราคาหุ้นฟื้นตัวรอบใหม่หลังปรับฐานมา 3 เดือน โดยนับตั้งแต่หุ้นปรับตัวลงจากระดับ 10.90 บาท เมื่อวันที่ 23 ม.ค.61

บล.ดีบีเอส วิคเคอร์ส (ประเทศไทย) ระบุในบทวิเคราะห์ฯ ตามที่ราคาน้ำมัน (ICE Brent Crude Spot Month) ล่าสุดปิดที่ระดับ 73.64 ดอลลาร์สหรัฐต่อบาร์เรลล์ เทียบกับ 1 สัปดาห์ก่อนหน้าที่ระดับ 74.74 ดอลลาร์สหรัฐต่อบาร์เรลล์ คิดเป็นการลด 1.5% นั้น นับว่าเป็นบวกกับหลักทรัพย์ที่อิงน้ำมันเป็นวัตถุดิบ เช่น บมจ.ทิปโก้แอสฟัลท์ (TASCO),  บมจ. อีสเทิร์นโพลีเมอร์ กรุ๊ป (EPG) และเป็นบวกกับหลักทรัพย์ขนส่งที่ใช้น้ำมันเป็นต้นทุนเช่น บมจ.เอเชีย เอวิเอชั่น (AAV), บมจ.การบินกรุงเทพ (BA), บมจ.การบินไทย (THAI) และบมจ.สายการบินนกแอร์ (NOK)